CELEX: 62010FN0043
Language: fi
Date: 2010-06-04 00:00:00
Title: Asia F-43/10: Kanne 4.6.2010 — Cerafogli v. EKP

31.7.2010   
            
            
               FI
            
            
               Euroopan unionin virallinen lehti
            
            
               C 209/56
            
         Kanne 4.6.2010 — Cerafogli v. EKP
   (Asia F-43/10)
   ()
   2010/C 209/90
   Oikeudenkäyntikieli: englanti
   
      Asianosaiset
   
   
      Kantaja: Maria-Concetta Cerafogli (Frankfurt am Main, Saksa) (edustajat: asianajajat L. Levi ja M. Vandenbussche)
   
      Vastaaja: Euroopan keskuspankki
   
      Oikeusriidan kohde ja kuvaus
   
   EKP:n tekemän sen päätöksen kumoaminen, jolla se päätti hylätä kantajan väitteet, jotka koskevat häneen kohdistunutta syrjintää ja hänen ihmisarvonsa loukkaamista, joka johtuu johdon käytöksestä, ja vahingonkorvausvaatimus.
   
      Vaatimukset
   
   
               —
            
            
               Euroopan keskuspankin 24.11.2009 tekemä päätös, jolla se päätti hylätä kantajan väitteet, jotka koskevat häneen kohdistunutta syrjintää ja hänen ihmisarvonsa loukkaamista, joka johtuu johdon käytöksestä, ja (tarvittaessa) 24.3.2010 tehdyn päätöksen, jolla hylättiin erityinen valitus, on kumottava
            
         
               —
            
            
               siten kantajan uudelleentutkimispyynnössään esittämät pyynnöt on hyväksyttävä ja erityisesti:
               
                           —
                        
                        
                           Cerafoglin kaikenlaisen syrjinnän ja kiusaamisen, joko suullisen tai työtehtävien ja työjärjestelyiden yhteydessä ilmenevän, on lopetettava
                        
                     
                           —
                        
                        
                           G:n on kirjallisesti peruttava loukkaavat ja uhkaavat lausuntonsa
                        
                     
         
               —
            
            
               joka tapauksessa aineeton ja aineellinen vahinko on korvattava
            
         
               —
            
            
               EKP on velvoitettava korvaamaan oikeudenkäyntikulut
            
         
               —
            
            
               EKP on velvoitettava esittämään täysi sisäistä hallinnollista tutkimusta koskeva kertomus kaikkine liitteineen, kuulemistilaisuuksien pöytäkirjat mukaan lukien. Lisäksi EKP on velvoitettava esittämään myös kaiken tutkimuslautakunnan ja johtokunnan ja/tai EKP:n pääjohtajan välisen kirjeenvaihdon
            
         
               —
            
            
               L:n, joka on vastaajan entinen sosiaaliavustaja, kuulemisesta on annettava määräys.